تورکیه پرزیدنتی رجب طیب اردوغان، "بؤلوجوی ترور تشکیلاتی‌نین چته باشینی تسلیم ائتدی‌لر باشقا بیر ترور تشکیلاتی‌نین (فتو / فتح الله‌چی ترور تشکیلاتی) چته باشینی آلدی‌لار" دئیه‌رک آمریکا آغیر اعتراض گؤستردی.
بئش تپه میللت مدنیت و کونگره مرکزینده، حاکم و جمهوریت ساوچیسی نامیزدلری قورا مراسیمینده دانیشان پرزیدنت اردوغان، فتو چته باشی فتح الله گولن‌ین اعاده مدتی اوزانسا سؤیله‌یه‌جک‌لری چوخ داها فرق‌لی شئی‌لر اولاجاغینی ایفاده ائتدی.
آمریکا‌لی ساجیلارین فتو ترور تشکیلاتی واسیطه‌سیله تورکیه‌یه گتیریلیب، یئدیریلیب، ایچیریلیب، گیدیریلدیغینی خاطیرلا‌دان اردوغان، ساوجیلارین آمریکایا قاییداندا بیر تورکیه جمهوریتی وطنداشینی اؤلکه‌یه گیررکن، حبس ائتدیگینی، 6 آیدیر حبسده توتدوغونو و یارغیلامادیغینی قید ائتدی.
اردوغان،
"سنینکی طرف‌سیزلیک اولا‌جاق، موستقیل‌ اولا‌جاق، او آداما (گولنه) قارشی 'اونو نیه حسابا چکمیرسینیز دئیه سوروشدوغوموزدا او زامان دا دئیه‌جکسن کی ' بورادا موستقیل، طرف‌سیز محکمه وار.' قوصورا باخما، بیزده سن‌دن داها چوخ طرف‌سیز و موستقیل محکمه وار. "دئیه دانیشدی.
تورکیه‌دن تروریست‌لری ایستدیک‌لری زامان اؤزلرینه وئردیک‌لرینی، اما اونلارین بئله بیر تروریستی (گولن) بیزه وئرمدیگینی وورغولایان پرزیدنت،
"نیه وئرمیرسن؟ نیمیش محکمه وارمیش، محکمه قراری اولما‌دان وئره‌مزلرمیش. عینی شئی بورادا دا اولا بیلر. بیر شئی‌لر ایستدیگینیز زامان بو دفعه ده بیز، حاکم‌لر قرار وئرمدیکجه وئرمیجگیک. بون‌دان سونرا بئله. هم ایستراتژی موتتفیق اولاجاغیق هم ده فرق‌لی شئی‌لر دانیشیلا‌جاق، اولماز بئله بیر شئی. " ایفاده‌لرینی ایستیفاده ائتدی.
پرزیدنت اردوغان، گولن‌ین 17 ایلدیر آمریکادا اولدوغونو ایفاده ائده‌رک،
"اگر بیر اؤلکه اؤلکه‌ندکی بیرینی تروریست اعلان ائدیبسه او آدامی وئره‌جکسن" دئدی.
